
ДО

ОБЩИНСКИ СЪВЕТ

БУРГАС

Д О К Л А Д Н А   З А П И С К А

от Станимир Апостолов – Зам.-кмет „Финанси, бюджет, икономика и морско дело“ 
ОТНОСНО:  Осигуряване на достъп на Община Бургас до информацията за банковите наличности и движението по банковите сметки на едноличните търговските дружества, собственост на Община Бургас  
УВАЖАЕМИ ОБЩИНСКИ СЪВЕТНИЦИ, 
На местните власти се доверява функцията да предоставят широк спектър от обществени услуги, което те осъществяват чрез общински търговски дружества.
Съгласно Закона за публичните предприятия от 2019 г. насам общинските политики по отношение на публичните предприятия се определят и осъществяват от общинските съвети (чл. 1, ал. 3 от Закона за публичните предприятия). 
С разпоредбите на Наредба за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас Общински съвет – Бургас е създал условия за управление, контрол, отчетност и прозрачност на публичните предприятия.
На основание чл. 3 от Закона за финансовото управление и контрол в публичния сектор ръководителите на търговските дружества отговарят за осъществяване на финансовото управление и контрол във всички ръководени от тях структури, програми, дейности и процеси при спазване на принципите за законосъобразност, добро финансово управление и прозрачност и се отчитат пред горестоящия ръководител за своята дейност по отношение на финансовото управление и контрол в структурите и звената, които ръководят.
В изпълнение на чл. 66 ал. 2 от Правилника за прилагане на Закона за публичните предприятия Общинския съвет ежегодно приема годишните счетоводни отчети и обобщен доклад за дейността на общинските публични предприятия.
Динамична политическа и икономическа обстановка в България през последните няколко години поставят търговските дружества ежедневно пред редица предизвикателства. Адекватната и своевременна реакция на собственика за опазване на публичното имущество изисква ежедневно наблюдение на паричните потоци. За по-добра оценка на финансовото състояние на търговските дружества в интерес на собственика е осъществяване на ежедневен контрол на разполагаемите и изразходените финансови средства от търговските дружества. Получаването на информацията ще подобри финансовия контрол в търговските дружества и ще намали риска от пилеене на публични финансови средства.
Общинският съвет като упражняващ правата на общината в търговските дружества с общинско имущество може да взема решения относно управлението му, вкл. и по отношение предоставяне на информация относно наличностите по сметки с оглед контрол по изпълнение заложените общински политики. 
Във връзка с гореизложеното и на основание чл.21, ал.1, т.8 от ЗМСМА, чл.12, чл.65 от Правилника за прилагане на Закона за публичните предприятия чл.12, ал.1, т.20 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам на Общински съвет – Бургас да вземе следното  
Р  Е  Ш  Е  Н  И  Е:
1. Общински съвет – Бургас, упражняващ правата на Община Бургас в капитала на търговските дружества с общинско участие в капитала, дава съгласие собственикът Община Бургас да получи достъп до ежедневната информация за банковите наличности и движението по банковите сметки на едноличните си търговските дружества.  

2. Общински съвет – Бургас, упражняващ правата на Община Бургас в капитала на търговските дружества с общинско участие в капитала задължава управителите на едноличните търговските дружества с ограничена отговорност и едноличните акционерни дружества ежедневно да предоставят информация за банковите наличности и движението по банковите сметки в „Общинска банка“ АД на Зам.-кмет „Финанси, бюджет, икономика и морско дело“.
С уважение,

СТАНИМИР АПОСТОЛОВ

